Born Yesterday (cinta de 1950)

Born Yesterday (títol orichinal en anglés, en aragonés Naixida ahiere, estrenada en Aragón con o suyo títol traduciu enta lo castellano como Nacida ayer) ye una cinta de cine estausunidense de cine de comedia dramatica romantica estrenada l'anyo 1950, dirichida por George Cukor seguntes un guión adaptau por Albert Mannheimer (basau en Born Yesterday, una obra teatral de Garson Kanin de 1946), con una banda sonora orichinal de Frederick Hollander, una dirección de fotografía de Joseph Walker, una producción cinematografica de S. Sylvan Simon ta la productora cinematografica Columbia Pictures y un elenco d'o cual en fan parte, entre d'atros actors, Judy Holliday, Broderick Crawford, William Holden, Howard St. John, Frank Otto, Larry Oliver, Barbara Brown, Grandon Rhodes y Claire Carleton.

Harry Brock ye un cabalero propietario de negocios de ferralla que ha plegau enta un luxoso hotel de negocios en Washington, DC ta tener-ie una renión. No ye un hombre masiau educau y ye amás prepotent y piconero. L'acompanya su novia, Emma "Billie" Dawn, que yera corista, y un avogau corrupto, Jim Devery. Han de tener reunions con bels politicos en a ciudat ta influyir en as suyas decisions, pero amás viendrán as mullers d'os politicos. Fa tiempos que l'avogau Devery li diz a Bock que se case con Bille, porque de feito la fa servir como pantalla en muitos negocios a on legalment apareixe ella como propietaria y porque conoix muitas informacions confidencials que podrían fer que dentrase en a garchola. Como buen piconero, espleita en humiliando a los hombres a los que compra y lo suyo comportamiento ye bien garrapetán, pero li preocupa que sía Billie qui no sía a lo livel d'as suyas visitas de negocios. Paul Verrall, un periodista, plega ta fer-li una entrevista, y Brock queda impresionau por él y lo contracta ta que de clases a su novia. Verrall veye bien luego las muitas limitacions de Billie, pero ista li proposa clarament tener una aventura con ella, y Verrall se niega pero aproveita l'intrés de billie por él ta introducir-la poquet a poquet en temas mas elevaus. A moniquet, Billie demuestra poseyer muita mas intelichencia de la que toz pensaban y aprén a escape, mesmo de literatura, que d'historia, de musica u de Dreito, pero amás prencipia a aplicar ixos nuevos conoiximientos a la suya propia situación, y descubre que Brock la ye fendo servir ta un negocio frauduloso y se niega a firmar o contracto que Brock li ha dau ta firmar, y ixo fa que iste prebe d'amuixonar-la ta que li torne los biens que son a nombre d'ella.

Born Yesterday s'ambienta en a suya epoca actual (1950) en Washington, DC, y las suyas escenas se filmoron en ixa mesma ciudat, amás d'en os Columbia/Sunset Gower Studios en Los Angeles (California, Estaus Unius). Localizacions de Born Yesterday en Internet Movie Database.

Se tracta d'una cinta que ha recibiu cuantos premios y nominacions, en destacando un Premio Oscar a la Millor Actriz y atras cuatre nominacions (Millor Cinta, Millor Director, Millor Guión y Millor Disenyo de Vestuario en Blanco y Negro) en 1951 mientres a 23ena edición d'os Premios Oscar; y un Premio Globo d'Oro a la Millor Actriz de Musical u Comedia y atras tres nominacions (Millor Cinta Dramatica, Millor Actriz Dramatica y Millor Director) tamién en 1951 mientres a 8ena edición d'os Premios Globos d'Oro.

 Elenco Born Yesterday en Internet Movie Database. 
{|class="wikitable sortable" style="font-size: 90%;" 
|- 
! style="background:#ABD2D0;" | Actor 
! style="background:#ABD2D0;" | Papel 
! style="background:#ABD2D0;" | Notas 
|- 
|  
| '' 
|
|}

 Se veiga tamién 
 Cine en 1950.
 Cintas de 1950.

 Referencias 

 Vinclos externos 

  Born Yesterday en Internet Movie Database.
  Born Yesterday en AllMovie.
  Born Yesterday en Rotten Tomatoes.
  Born Yesterday en l'American Film Institute Catalog de l'American Film Institute''.
  Born Yesterday en TCM Movie Database.

Categoría:Cintas ambientadas en Washington, DC
Categoría:Cintas ambientadas en 1950
Categoría:Cintas con banda sonora orichinal de Frederick Hollander
Categoría:Cintas con dirección de fotografía de Joseph Walker
Categoría:Cintas con guión d'Albert Mannheimer
Categoría:Cintas con montache de Charles Nelson
Categoría:Cintas de cine de comedia
Categoría:Cintas de cine de drama
Categoría:Cintas de cine de romance
Categoría:Cintas d'Estaus Unius
Categoría:Cintas dirichidas por George Cukor
Categoría:Cintas en anglés
Categoría:Cintas interpretadas por Barbara Brown
Categoría:Cintas interpretadas por Broderick Crawford
Categoría:Cintas interpretadas por Claire Carleton
Categoría:Cintas interpretadas por Frank Otto
Categoría:Cintas interpretadas por Grandon Rhodes
Categoría:Cintas interpretadas por Howard St. John
Categoría:Cintas interpretadas por Judy Holliday
Categoría:Cintas interpretadas por Larry Oliver
Categoría:Cintas interpretadas por William Holden
Categoría:Cintas producidas por S. Sylvan Simon
Categoría:Cintas rodadas en Los Angeles
Categoría:Cintas rodadas en Washington, DC
Categoría:Nominadas a lo Premio Oscar a la Millor Cinta